Covid-19-statistieke: Reeds meer as 11 000 sterftesArgieffoto (Foto: (Russian Defense Ministry Press Service via AP) Altesaam 2 810 nuwe bevestigde gevalle van die nuwe koronavirus is in die afgelope 24-uursiklus in Suid-Afrika aangemeld. Dit bring die algehele getal Covid-19-gevalle in die land op 568 919 te staan. Só het dr. Zweli Mkhize, minister van gesondheid, Woensdagaand aangekondig toe hy die jongste Covid-19-statistieke vir die land bekendgemaak het. Nog 259 Covid-19-verwante sterftes is in Suid-Afrika bevestig, wat die landwye totaal op 11 010 te staan bring. Altesaam 78 van die sterftes is in KwaZulu-Natal aangemeld, gevolg deur 108 in Gauteng, 74 in KwaZulu-Natal, 46 in die Oos-Kaap, en 31 in die Wes-Kaap. Altesaam 432 029 pasiënte het in dié stadium reeds herstel, met ŉ herstelkoers van 75,9%. Meer as 16 457 toetse uit die 3 295 434 wat reeds gedoen is, is in die afgelope 24-uursiklus gedoen. Altesaam 1 857 968 toetse is in die private sektor gedoen, wat meer as die helfte (56%) van die toetse uitmaak. Altesaam 1 437 466 toetse is in die openbare sektor gedoen. Provinsiale statistieke: Wes-Kaap: 100 536 Oos-Kaap: 82 779 Gauteng: 194 685 KwaZulu-Natal: 101 499 Vrystaat: 29 578 Noordwes: 22 205 Limpopo: 10 875 Mpumalanga: 19 755 Noord-Kaap: 6 957 Wil jy op die hoogte bly van alle nuus oor Covid-19 op Maroela Media? Klik hier om in te teken op ŉ daaglikse nuusbrief.